open-index/open-wikipedia-markdown huggingface dataset:
அஜ்மல் கட்டக்

**அஜ்மல் கட்டக்** (Ajmal Khattak      ) (15 செப்டம்பர் 1925 - பிப்ரவரி 7, 2010) ஒரு பஷ்டூன் அரசியல்வாதி, எழுத்தாளர், கவிஞர்,  அவாமி தேசியக் கட்சியின் முன்னாள் தலைவரும் மற்றும் மறைந்த கான் வாலி கானின் நெருங்கிய நண்பரும் ஆவார்.

அவரது ஆரம்பகால மாணவர் வாழ்க்கை பிரித்தானிய ராஜுக்கு எதிரான தீவிர ஆர்ப்பாட்டங்களில் ஈடுப்ட்டதன் மூலம் பரவலாக அறியப்படுகிறது. அதைத் தொடர்ந்து இவர் குடாய் கிட்மத்கர் இயக்கத்தில் இணைந்தார். 1947 ஆம் ஆண்டில்  பாகிஸ்தான் பிரிவியினையைத்த் தொடர்ந்து இவர் தேசிய அவாமி கட்சியில் சேர்ந்தார் . அங்கு இவர் அப்துல் வாலி கானின் நெருங்கிய நண்பரானார்.

இவர் 1969-1973 ஆண்டுகள் வரை தேசிய அவாமி கட்சியின் பொதுச் செயலாளராக பணியாற்றினார். 1970 ஆம் ஆண்டில் நடைபெற்ற பொதுத் தேர்தலில் இவர் அப்துல் ஹக் எனப்வரால் தோற்கடிக்கப்பட்டார். சுல்பிகர் அலி பூட்டோவின் அரசாங்கத்தால் கட்சிக்கு எதிரான ஒடுக்குமுறையைத் தொடர்ந்து, அஜ்மல் கட்டாக் காபூலுக்கு நாடு கடத்தப்பட்டார். 1989 ல் திரும்பிய இவர் 1990 ஆம் ஆண்டில் இவர் பாகிஸ்தான் தேசிய சட்டமன்றத்திற்கு தேர்ந்தெடுக்கப்பட்டார். பின்னர் வாலி கான் ஓய்வு பெற்றதைத் தொடர்ந்து அவாமி தேசியக் கட்சியின் தலைவராக தேர்ந்தெடுக்கப்பட்டார். 2000 ஆம் ஆண்டில் ஒரு அதிகாரத்திற்கான போட்டி ஏற்பட்டது. இவர் பிரிந்து சென்று தனியாக ஒரு கட்சியை உருவாக்கினார். சிறிது  காலத்திற்குப் பிறகு அவாமி தேசியக் கட்சியில் மீண்டும் சேர்ந்தார். பிறகு குறுகிய காலத்திற்குப் பின்பாக இவர்  அரசியலில் இருந்து முற்றிலும் ஓய்வு பெற்றார்.

## ஆரம்ப கால வாழ்க்கை
1925 செப்டம்பர் 15 ஆம் தேதி கட்டாக்கில் பிறந்த அஜ்மல் கட்டாக் சிறுவயது முதலாக இவர் கான் அப்துல் கபார்கானினால் பெரிதும்  ஈர்க்கப்பட்டார். அவருக்கு 17 வயதாக இருக்கும் போது இவர் வெள்ளையனே வெளியேறு இயக்கத்தின் தீவிர உறுப்பினராக இருந்தார். பெஷாவர் அரசு உயர்நிலைப்பள்ளியில் மாணவராக இருந்ததனால் அவரால் இயக்கத்திற்கு கூடுதல் பங்களிப்பை வழங்க இயலவில்லை. அதன் பின்பு கல்வியில் சரிவர கவனம் செலுத்தாமல் இருந்தார்.இருப்பினும்  பெஷாவர் பல்கலைக்கழகத்தில் பாரசீக மொழியில் முதுகலைப் படிப்பை முடித்த இவர் மீண்டும் கற்றலைத் தொடர்ந்தார். மேலும் ஒரு முற்போக்கான கவிஞராக பாராட்டப்பட்டார்.

## அரசியல் வாழ்க்கை
1970 ஆம் ஆண்டில் நடைபெற்ற பொதுத் தேர்தலில் இவர் அப்துல் ஹக் எனப்வரால் தோற்கடிக்கப்பட்டார், இருப்பினும் சுல்பிகர் அலி பூட்டோவின் அரசாங்கத்தால் கட்சிக்கு எதிரான ஒடுக்குமுறையைத் தொடர்ந்து, அஜ்மல் கட்டாக் காபூலுக்கு நாடு கடத்தப்பட்டார்.அஜ்மல் கட்டக் தேசிய அவாமி கட்சியின் பொதுச்செயலாளர் ஆனார்23 மார்ச் 1973 அன்று ராவல்பிண்டியில் நடைபெற்ற ஐக்கிய ஜனநாயக முன்னணி பேரணியான  லியாகத் பாக்கின் அமைப்பாளராகவும் செயலாளராகவும் இருந்தார். அப்போது கான் அப்துல் வாலி கான் உள்ளிட்ட யுடிஎஃப் தலைவர்கள் மீது துப்பாக்கிச் சூடு நடத்தப்பட்டது. பேரணியை முடிவுக்கு கொண்டுவருவதற்கான முயற்சியில் பல யுடிஎஃப் மற்றும் என்ஏபி தொழிலாளர்கள் அதிகாரிகளால் கொல்லப்பட்டனர்.

## இறப்பு
பிப்ரவரி 7, 2010 ஞாயிற்றுக்கிழமை பெஷாவரில் உள்ள உள்ளூர் மருத்துவமனையில் கட்டாக் இறந்தார்.அப்போது அவருக்கு வயது 85 ஆகும். பல ஆண்டுகளுக்கு முன்னர் அரசியலை விட்டு வெளியேறிய இவர் தனது சொந்த கிராமமான அகோரா கட்டாக்கில் வசித்து வந்தார். இவர் இறந்து ஒரு நாள் கழித்து இவரின் உடல் அடக்கம் செய்யப்பட்டது.

## குறிப்புகள்

பகுப்பு:2010 இறப்புகள்
பகுப்பு:1925 பிறப்புகள்
பகுப்பு:பாக்கித்தானிய எழுத்தாளர்கள்
பகுப்பு:பஷ்தூன் மக்கள்
அசன் அசுகாரி

**முஹம்மது ஹசான் அஸ்காரி** (Hasan Askari      ) (1919 - 18 ஜனவரி 1978) ஒரு பாகிஸ்தான் அறிஞர், இலக்கிய விமர்சகர், எழுத்தாளர் மற்றும் நவீன உருது மொழியின் மொழியியலாளர் ஆவார். ஆரம்பத்தில் இவர் மேற்கத்திய இலக்கிய, தத்துவ மற்றும் மனோதத்துவ படைப்புகளை உருது மொழியில் மொழிபெயர்த்தார், குறிப்பாக அமெரிக்க, ஆங்கிலம், பிரஞ்சு மற்றும் ரஷ்ய இலக்கியங்களின் பழமையான நூல்களை உருது மொழிக்கு மொழிபெயர்த்தார் . இஸ்லாமிய கலாச்சாரம் மற்றும் சித்தாந்தத்தின் ஆதரவாளரும் ஆவார். இவர் 1978 ஆம் ஆண்டில் காலமானார்.  தனது  வாழ்நாளின் இறுதி நாட்களில் இவர் குர் ஆனை ஆங்கிலத்தில் மொழிபெயர்த்துக் கொண்டிருந்தார். இவரின் இறுதிச் சடங்ககுகள் அனைத்தும் முப்தி முஹம்மது தாகி உஸ்மானி தலைமையில் நடைபெற்றது.

## சுயசரிதை
முஹம்மது ஹசன் அஸ்காரி நவம்பர் 5, 1919 அன்று பிரித்தானிய இந்தியாவின் மேற்கு உத்தரப்பிரதேசத்தில் உள்ள புலந்த்ஷாரில் உள்ள ஒரு கிராமத்தில் பாரம்பரிய, நடுத்தர வர்க்க முஸ்லீம் குடும்பத்தில் பிறந்தார். இவரது தாத்தா மல்வி ஹுசாமுதீன் ஒரு அறிஞர் ஆவார். இவரின் தந்தை முஹம்மது மொய்னுல் ஹக் அருகிலுள்ள ஷிகார்பூரில் கணக்காளராக பணிபுரிந்தார். இவரின் பெற்றோருக்கு ஆறு குழந்தைகள். இவர் ஆறு குழந்தைகளில் மூத்தவர் ஆவார். பிப்ரவரி 1950 இல், இவர் ஒரு அரசாங்க பத்திரிகையின் ஆசிரியராக பணியாற்ற கராச்சிக்குச் சென்றார், அங்கு இவர் சில மாதங்கள் மட்டுமே பணியில் இருந்தார். இஸ்லாமியா கல்லூரியில் ஆங்கில ஆசிரியராக வேலை கிடைத்ததால் இவர் லாகூருக்கு திரும்பவில்லை. கர்ரார் உசேன் போன்ற சக ஊழியர்கள் மற்றும்  நண்பர்களுடன் அங்கேயே இவர் தங்கினார். அவரது மறைவுக்கு பின் அவரது தனிப்பட்ட  நூல்கள் யாவும் பேதில் நூலகத்திற்கு  நன்கொடையாக வழங்கப்பட்டது. அந்த நூலகம் கராச்சியின் சராபதாபாத்தில் அமைந்துள்ளது.
## படைப்புகள்
*1942 ஆம் ஆண்டில் மேரி பெஹ்தரின் நாஸ்ம்* என்பதனை வெளியிட்டார். பின்னர் *ரியாசத் அவுர் இன்கிலாப்* எனும் நூலினை எழுதினார். அந்த நூல் விளாடிமிர் லெனினின் தெ ஸ்டேட் அண்ட் தெ ரெவோல்யூசன் எனும் நூலின் மொழிபெயர்ப்பு ஆகும். 1943 ஆம் ஆண்டில் *ஜசீரி*  மற்றும் *மேரா பெஹ்தரின் அப்சனா* எனும் சிறுகதைத் தொகுப்புகளை எழுதினார்.*1947 ஆம் ஆண்டில் கியாமத் ஹாம் ரிகாப் அயே நா ஆயே* எனும் புதினத் தொகுப்பினையும் 1948 இல் *அக்ரி*  எனும் மொழிபெயர்ப்பினையும் வெளியிட்டார். 1953 ஆம் ஆண்டில் சுர்க் ஓ சியா எனும் விமர்சனக் கட்டுரைகளை எழுதினார். மேலும் 1967  இல் *சீதார யா பட்பன் மற்றும் வக் கி ராகினி* ஆகிய விமர்சனக் கட்டுரைகளை எழுதினார்.

## இறப்பு
மாரடைப்பு  காரணமாக, தனது 57 ஆம்  வயதில், ஜனவரி 18, 1978 அன்று காலமானார். கராச்சியின் தாருல் உலம் கல்லறையில் முப்தி முஹம்மது ஷாஃபிக்கு அடுத்ததாக இவரின் உடல் அடக்கம் செய்யப்பட்டது. தனது  வாழ்நாளின் இறுதி நாட்களில் இவர் குர் ஆனை ஆங்கிலத்தில் மொழிபெயர்த்துக் கொண்டிருந்தார். இவரின் இறுதிச் சடங்ககுகள் அனைத்தும் முப்தி முஹம்மது தாகி உஸ்மானி தலைமையில் நடைபெற்றது.

## குறிப்புகள்

பகுப்பு:பாக்கித்தானிய எழுத்தாளர்கள்
பகுப்பு:1978 இறப்புகள்
பகுப்பு:1919 பிறப்புகள்
சபர் அலி கான்

**சாபர் அலி கான்** (Zafar Ali Khan 1873– 27 நவம்பர் 1956) ஒரு பாகிஸ்தான் எழுத்தாளர், கவிஞர், மொழிபெயர்ப்பாளர் மற்றும் ஒரு பத்திரிகையாளர் ஆவார்.  இவர்  பிரித்தானிய இந்தியப் பேரரசுக்கு எதிரான பாகிஸ்தான் இயக்கத்தில் முக்கியப் பங்கு வகித்தார்.  இஸ்லாமிய மத விஞ்ஞானங்களைத் தவிர, பொருளாதாரம், சமூகவியல் மற்றும் அரசியல் ஆகியவற்றின் தற்போதைய கோட்பாடுகளை இவர்  நன்கு அறிந்திருந்தார். இவர் உருது பத்திரிகையின் தந்தை என்று கருதப்படுகிறார்.

## ஆரம்ப கால வாழ்க்கை
அந்த நேரத்தில் பிரித்தானிய இந்தியாவின் மாகாணத்தின் ஒரு பகுதியாக இருந்த சியால்கோட் மாவட்டத்தின் பஞ்சாபி ஜன்ஜுவா குடும்பத்தில் ஜாபர் பிறந்தார். குஜ்ரான்வாலா மாவட்டம், வஜிராபாத்தில் உள்ள மிஷன் உயர்நிலைப் பள்ளியில் தனது ஆரம்பக் கல்வியைப் பயின்றார். பாட்டியாலாவிலிருந்து 10 ஆம் வகுப்பு மற்றும் அலிகார் கல்லூரியில் இடைநிலை 12 ஆம் வகுப்பு  தேர்ச்சி பெற்றார் . அடுத்து, இவர்  ஜம்மு-காஷ்மீர் மாநிலத்தின் தபால் துறையில் பணியாற்றினார். அதே இடத்தில் தான் அவரின் தந்தையும் பணிபுரிந்தார்.பின்னர் மீண்டும் அலிகார் கல்லூரியில் சேர்ந்து பி. ஏ இளங்கலைப் பட்டம் பெற்றார்.

## தொழில்
பட்டம் பெற்ற பிறகு கான்  முஸ்லீம் அரசியல் தலைவர் மொஹ்சின்-உல்-முல்கின் செயலாளராக நியமிக்கப்பட்டார். பின்னர் மும்பை சென்றார் . அதன் பின் இவர்  டெக்கான் ஹைதராபாத்தில் மொழிபெயர்ப்பாளராக சிறிது காலம் பணியாற்றினார். உள்துறையின் துறைச் செயலாளராக பதவி உயர்வு பெற்றார். ஹைதராபாத்தில் இருந்து திரும்பிய இவர்  ஜமீன்தார் எனும் செய்தித்தாளை லாகூரில் தொடங்கினார். இது அவரின் தந்தை மலவி சிராஜுதீன் அகமது என்பவரால் நிறுவப்பட்டது.

1930 களில், இவர்  அகமதியா இயக்கத்திற்கு எதிராக எழுதத் தொடங்கினார். அதற்கு எதிர்ப்பு தெரிவிக்கும் வகையில் ஜமீன்தார் செய்தித்தாளில் ஒரு பிரச்சாரத்தை துவங்கினார்.

## கவிதைகள்
இவர்  தனது தாய்மொழி பஞ்சாபி மொழிக்குப் பதிலாக உருது மொழியினை எழுதத் தேர்வு செய்தார்.அவரது குழந்தை பருவத்திலேயே இவரின் கவிதை மீதான ஆர்வம் தொடங்கியது. அவரது கவிதைகள் மத மற்றும் அரசியல் உணர்வைக் அடிப்படையாகக் கொண்டு அமைந்திருந்தது. இவர்  இசையமைப்பில் தேர்ச்சி பெற்றிருந்தார். *பஹரிஸ்தான் , நிகாரிஸ்தான் மற்றும் சமனிஸ்தான்* ஆகிய கவிதைத் தொக்குப்புகளை வெளியிட்டார்*.* அவரது மற்ற படைப்புகளில் *மார்கா-இ-மஜாப்-ஓ-சயின்ஸ்*, *கல்பா-இ-ரம்*, *சையர்-இ-சுல்மெட்* மற்றும் *ஜங்-இ-ரூஸ்-ஓ-ஜப்பான்* என்ற ஓபரா ஆகியன குறிப்பிடத்தக்கவை ஆகும்.

## நினைவுச் சின்னங்கள்
பஞ்சாபின் சாஹிவாலில் உள்ள பல்நோக்கு அரங்கமான சாஹிவால் அரங்கத்திற்கு இவரது நினைவாக ஜாபர் அலி அரங்கம் என மறுபெயரிடப்பட்டது. இது கால்பந்து மற்றும் துடுப்பாட்ட விளையாட்டுகளுக்கு பயன்படுத்தப்படுகிறது. இந்த அரங்கத்தில் 10,000 பேர் ஒரே நேரத்தில் அமரலாம்.  பாகிஸ்தான் போஸ்ட் வெளியிட்ட  தனது 'சுதந்திரத்தின் முன்னோடிகள்' தொடரில் இவரது நினைவாக ஒரு நினைவு அஞ்சல் முத்திரையை வெளியிட்டது.

## இறப்பு
நவம்பர் 27, 1956 அன்று இவர்  பஞ்சாபின் வஜிராபாத்தில் காலமானார். அவரது இறுதி சடங்குகளுக்கு அவரது தோழர் முகமது அப்துல் கபூர் ஹசார்வி தலைமை தாங்கினார்.

## புத்தகங்கள்
அவரது குறிப்பிடத்தக்க வெளியீடுகளில் சில:

### மொழிபெயர்ப்பு
*ஜங்கல் பக்* எனும் நூலினை உருது மொழியில் எழுதினார். இது  ருட்யார்ட் கிப்ளிங்கின் *[[தி ஜங்கிள் புக்|ஜங்கிள் புத்தகத்தின்]]* ஆங்கில மொழிபெயர்ப்பு ஆகும். *அல்-பரூக்   : உமரின் வாழ்க்கை*

## சான்றுகள்

பகுப்பு:பஞ்சாப் நபர்கள்
பகுப்பு:1956 இறப்புகள்
பகுப்பு:1873 பிறப்புகள்
பகுப்பு:பாக்கித்தானிய எழுத்தாளர்கள்
ஜமிலுதீன் ஆலி

**நவாப்சதா மிர்சா ஜமீலுதீன் அகமது கான்** (Nawabzada Mirza Jamiluddin Ahmed Khan     ) (20 ஜனவரி 1925 &ndash; 23 நவம்பர் 2015) பரவலாக  **ஜமீலுதீன்** ஆலி என பரவலாக அறியப்படும் இவர் ஒரு முன்னாள்  பாகிஸ்தானிய கவிஞர், விமர்சகர், நாடக ஆசிரியர், கட்டுரையாளர், கட்டுரையாளர், மற்றும் அறிஞர் ஆவார்.

## ஆரம்பகால வாழ்க்கை மற்றும் தொழில்
நவாப்சதா மிர்சா ஜாமிலுதீன் அஹ்மத் கான் 20 ஜனவரி 1925 அன்று இந்தியாவின் டெல்லியில் ஒரு இலக்கியக் குடும்பத்தில் பிறந்தார். அவரின் தந்தை அமிருதீன் அகமது கான் லாசருவின் நவாபாக இருந்தவர். மற்றும் அவரது தாயார் சையது ஜமீலா பேம் கவாஜா மீர் தர்த் வம்சாவளியைச் சேர்ந்தவர்  ஆவார்.  அலி 1944 ஆம் ஆண்டில் டெல்லியின் ஆங்கிலோ அரபு கல்லூரியில் பொருளாதாரத்தில் பி.ஏ. பட்டம்.  பெற்றார்.  இந்தியப் பிரிவினைக்குப்  பின்னர் 1947 ஆம் ஆண்டில் அலி தனது குடும்பத்துடன் ஆகஸ்ட் 13, 1947 அன்று பாகிஸ்தானின் கராச்சிக்கு குடிபெயர்ந்தார் .அதன் பின்னர் இவர் வர்த்தக அமைச்சரவையில் உதவியாளராக தனது வாழ்க்கையைத் தொடங்கினார்.  1951 ஆம் ஆண்டில் இவர் பாகிஸ்தானின் சிவில் சர்வீஸ் தேர்வில் தேர்ச்சி பெற்று பாகிஸ்தான் வரிவிதிப்பு துறையில் பணியில் சேர்ந்தார். 1959 முதல் 1963 வரை குடியரசுத் தலைவர் இல்லத்தில் இவர்  சிறப்பு  அதிகாரியாகவும் பணி புரிந்தார். ஆலி 1967 ஆம் ஆண்டில் பாக்கிஸ்தான் தேசிய வங்கியில் பணியில் சேர்ந்தார் .1988 ஆம் ஆண்டில் ஓய்வு பெறும் வரை அதன் துணைத் தலைவராக இருந்தார். 1971 ஆம் ஆண்டில், கராச்சி பல்கலைக்கழகத்தில் எஃப் இ எல் மற்றும் எல் எல் பி (சட்டம்) பட்டங்களைப் பெற்றார்.

பாக்கிஸ்தான் மக்கள் கட்சியின் முன்னாள் உறுப்பினராக இருந்தார். 1977ம் ஆண்டு பாகிஸ்தான் தேசிய சட்ட மன்றத் தேர்தலில் பாகிஸ்தான் மக்கள் கட்சியின் சார்பாக போட்டியிட வேண்டிய கட்டாய சூழ்நிலை இருந்தது. ஆனால் அந்தத் தெர்தலில் இவர் ஜமாத் -இ- இஸ்லாமி கட்சியைச் சேர்ந்த முன்னாவர் அசனிடம் இவர் தோல்வி கண்டார். 1997 ஆம் ஆண்டில், முத்தாஹிதா கவாமி இயக்கத்தின் ஆதரவோடு ஆலி ஆறு ஆண்டு காலத்திற்கு செனட் உறுப்பினராகத் தேர்ந்தெடுக்கப்பட்டார்.    
## தனிப்பட்ட வாழ்க்கை
ஜமிலுதீன் ஆலி 1944 இல் தய்பா பானோவை மணந்தார். அவருக்கு மூன்று மகன்களும் இரண்டு மகள்களும் இருந்தனர்.

## இறப்பு
ஆலி நீரிழிவு மற்றும் சுவாச நோயால் பாதிக்கப்பட்டு கராச்சியில் உள்ள மருத்துவமனையில் அனுமதிக்கப்பட்டார். 23 நவம்பர் 2015 அன்று கராச்சியில் மாரடைப்பால் இறந்தார். இவர்  நவம்பர் 23, 2015 அன்று கராச்சியின் இராணுவ மயானமான பிசெர்டா லைன்ஸில் அடக்கம் செய்யப்பட்டார்.

## '''பயண இலக்கியம்'''
*துனியா மேரே ஆகியே,* *தமாஷா மேரே ஆகியே,* *ஐஸ்லாந்து* ( *ஐஸ்லாந்தின்* பயணக் குறிப்பு) *, ஹர்பே* (நான்கு புத்தகங்கள்) ஆகிய பயண நூல்களை எழுதினார்.

## விருதுகள்
பாகிஸ்தான் குடியர்சுத் தலைவரிடம் இருந்து ஹிலால்-இ-இம்தியாஸ் விருதினை இவர் 2004 ஆம் ஆண்டில் பெற்றார்.

1991 ஆம் ஆண்டில் பாகிஸ்தான் குடியரசுத் தலைவரிடம் செயல்திறன் பெருமை விருதும், 1960 இல்  ஆடம்ஜி இலக்கிய விருது மேலும் 1963 இல்  தாவூத் இலக்கிய விருதும் 1965 ஆம் ஆண்டில் யுனைடெட் வங்கி இலக்கிய விருதும்,  ஹபீப் வங்கி இலக்கிய விருதும் பெற்றார். 1988 இல்  கனடிய உருது அகாடமி விருது , 1989 இல் சாந்த் கபீர் விருது - உருது மாநாடு டெல்லி  ஆகிய விருதுகளைப் பெற்றார்.

## குறிப்புகள்

பகுப்பு:பாக்கித்தானிய எழுத்தாளர்கள்
பகுப்பு:தில்லி நபர்கள்
பகுப்பு:2015 இறப்புகள்
பகுப்பு:1925 பிறப்புகள்
சித்ரால் தேசிய பூங்கா

**சித்ரால் தேசிய பூங்கா** (ஆங்கிலம்: **Chitral National Park**) (     ) பாகிஸ்தானின் தேசிய பூங்காக்களில் ஒன்றாகும். இது பாகிஸ்தானின் கைபர் பக்துன்வா மாகாணத்தின் சித்ரால் மாவட்டத்தின் நிர்வாகத் தலைமையிடமான சித்ரால் நகரத்திலிருந்து இரண்டு மணி நேர பயணத்தில் அமைந்துள்ளது. இந்த பூங்கா சித்ரால் கோல் தேசிய பூங்கா என்றும் அழைக்கப்படுகிறது.

## சட்ட ரீதியான தகுதி
1983 வரை, சித்ரால் கோல் முன்னாள் சித்ரால் மெக்தாரின் தனிப்பட்ட சொத்தாக கருதப்பட்டது. பூங்காவின் நிலை பின்னர் சர்ச்சையில் உள்ளது மற்றும் முன்னாள் மெக்தார் மற்றும் பாகிஸ்தான் அரசாங்கத்தின் வாரிசுகளுக்கு இடையே தொடர்ந்து வழக்குத் தொடர்ந்து நடைபெறுகிறது.

## அளவுருக்கள்
பூங்காவிற்கு செல்லும் வழி மிகவும் குறுகலானது மற்றும் ஆபத்தானது, மேலும் மழை நாட்களில் மிகவும் ஆபத்தானது. இது கடல் மட்டத்திலிருந்து 1450 மீட்டர் முதல் சுமார் 5000 மீட்டர் உயரம் வரை அமைந்துள்ளது. இதன் பரப்பளவு 7750 எக்டேர் ஆகும்.

## விலங்குகள்
இந்த பூங்காவில் மூன்று பள்ளத்தாக்குகள் உள்ளன. பல பனிப்பாறைகள் பூங்காவில் அமைந்துள்ளன, இதன் மூலம் பல நீரூற்றுகள் வழியே சென்று இறுதியில் 18 கிலோமீட்டர் ஓடும் நீரோடைகள் உருவாகின்றன. இந்த நீரோடையின் குளிர்ந்த நீர் கிழக்கு நோக்கி, சித்ரால் நதியில் பாய்கிறது. இந்த பூங்காவில் குறிப்பாக தேவதாரு வகை மரங்கள் உள்ளன. ஒரு பரந்த உயிர்-பன்முகத்தன்மைக்கு, குறிப்பாக மார்க்கோர்,  காட்டு ஆடுகளின் இனத்திற்கு தங்குமிடம் வழங்கவும் இந்த பூங்கா உதவுகிறது.

பூங்காவில் காணப்படும் கிளையினங்களில் ஆஸ்டர் மலையாடுகளும் அடங்கும். 1980 களில் பூங்காவில் 500 க்கும் மேற்பட்ட 200 என்ற எண்ணிக்கையாக குறைந்த போதிலும், சித்ரால் தேசிய பூங்கா இன்னும் உலகின் மிகப் பெரிய ஆஸ்டர் மலையாடுகளின் என்ணிக்கையைக் கொண்டுள்ளது.  சைபீரியன் மலையாடுகள், லடாக் ஆடுகள் மற்றும் ஆசிய கருப்பு கரடி ஆகியவை சிறிய எண்ணிக்கையில் பூங்காவில் உள்ளன. பனிச்சிறுத்தை பூங்காவின் நிரந்தர குடியிருப்பாளராகத் தெரியவில்லை, ஆனால் சில சமயங்களில் அங்கே காணப்படுகிறது. திபெத்திய ஓநாய், சிவப்பு நரி, மஞ்சள் தொண்டை கீரி மற்றும் இமயமலை ஆற்று நீர்நாய் அனைத்தும் பூங்காவில் காணப்படுகின்றன. பூங்காவில் உள்ள பொதுவான பறவைகள், தாடி கழுகு, இமயமலை கழுகு, தங்க கழுகு, கொக்கு, பிரி வல்லூறு , இமயமலை பனி வல்லூறு, இமயமலை மோனல், பனி கவுதாரி மற்றும் பாறை கவுதாரி ஆகியவை அடங்கும் .

## வானிலை
இந்த பிராந்தியத்தில் ஆண்டு மழையளவு 462 மில்லி லிட்டர் என மதிப்பிடப்பட்டுள்ளது. செப்டம்பரில், பூங்காவைச் சுற்றியுள்ள கண்கவர் சிகரங்களில் அதிக மழை பொழிவு இருக்கும். இருப்பினும், நவம்பரில், பள்ளத்தாக்குகளிலும், உயரம் குறைந்த சிகரங்களிலும் மழை அதிகமாக இருக்கும். குளிர்காலத்தில் பனிப்பொழிவு காணப்படும். பனி மூடிய வெள்ளை சிகரங்கள் சூன் மாதம் வரை அழகை மேம்படுத்துகின்றன. பொதுவாக இங்கு  வானிலை குளிர் மற்றும் வறண்டது. வெப்பநிலை −12.2 C முதல் 43.3 C வரை இருக்கும்.

## பிர்மோகிளாசு
பூங்காவின் பிர்மோகிளாசு பகுதியில் முன்னாள் மெக்தாரின் கோடைகால கோட்டை ஒன்று அமைந்துள்ளது. சித்ரால் மாநிலம் இருந்த காலத்தில், மெக்தரும் அவரது குடும்பத்தினரும் கோடையில் இங்கு சென்று அரசவையை நடத்தினார்கள். இந்த கோட்டை முழு நகரத்தையும் கவனிக்காத வகையில் கட்டப்பட்டது. இது கடல் மட்டத்திலிருந்து 2800 மீட்டர் உயரத்தில் உள்ளது. 
## குறிப்பு

பகுப்பு:பாக்கித்தானிய தேசியப் பூங்காக்கள்
பகுப்பு:IUCN வகை II
பகுப்பு:கைபர் பக்துன்வா மாகாணம்
தென் இந்திய ரயில்வே சதி வழக்கு

**தென் இந்திய ரயில்வே சதி வழக்கு**(South Indian Railway Conspiracy Case) என்பது 1928 தென்னிந்திய ரயில்வே போராட்டத்தைத் தொடர்ந்து ஆங்கிலேய ஆட்சியாளர்களால் பொதுவுடைமைத் தலைவர்கள் மீது புணையப்பட்ட வழக்காகும்.1928ல் நாகையில் ரயில்வே தொழிலாளர் போராட்டம் நடைபெற்றது. ஆலையை திருச்சிக்கு மாற்றுவதால் ஐயாயிரம் தொழிலாளர் வேலை போகும் என்பதால் ஏற்பட்ட போராட்டம் , 10 நாட்களாக  நீடித்தது.ஆங்கிலேய ஆட்சி அடக்குமுறையைக் கட்டவிழ்த்துவிட்டது. ஆங்கிலேய ஆட்சியின் உளவுத்துறை கம்யூனிஸ்ட்டுகளே இப்போராட்டத்தின் பின்னால் இருந்து இயக்குவதாகவும்; ஆட்சியைக் கவிழ்க்கும் சதியின் ஒரு பகுதி என்றும் குற்றம்சாட்டியது.பதினெட்டு நபர்கள் மீது இந்திய தண்டனைச் சட்டத்தின் பிரிவு 120- பி மற்றும் ரயில்வே சட்டத்தின் 126 மற்றும் 128 பிரிவுகளின்  கீழ் கிரிமினல் சதி வழக்கு பதிவு செய்யப்பட்டது.டி.கிருஷ்ணசாமி, ம.சிங்காரவேலர், முகுந்தலால் சர்க்கார் உள்ளிட்ட பலர் கைது செய்யப்பட்டனர்.இவ்வழக்கில் லட்சுமணராவ் எனும் நீதிபதி 29 ஏப்ரல் 1929 அன்று தீர்ப்பு வழங்கினார்.கிருஷ்ணசாமி, சிங்காரவேலர், முகுந்தலால் சர்க்கார் ஆகியோருக்கு பத்தாண்டு சிறையும்; பெருமாள் என்கிற ரயில்வே தொழிலாளிக்கு ஆயுள் தண்டனை அதுவும் அந்தமான் சிறையில் எனத் தீர்ப்பாகியது.தமிழ்நாடு, சுதேசமித்திரன்,லோகோபகாரி, சுவராஜ்யா, மாத்ரூபூமி மற்றும் குடி அரசு ஆகிய தமிழ் பத்திரிக்கைகள் இத் தண்டனை மிகவும் கடுமையானது என விமர்சித்தன .

## மேற்கோள்கள்

* 

பகுப்பு:இந்திய இரயில்வே
அலி சேதி

**அலி சேதி** (**Ali Sethi**  உருது /     ; /s eɪ t iː / ; பிறப்பு ஜூலை 2, 1984) ஒரு பாக்கித்தானியப் பாடகர் மற்றும் எழுத்தாளர் ஆவார்.  சேதி  தனது  *தி விஷ் மேக்கர் எனும்* தனது முதல் புதினத்தின் மூலமாக உலகம் முழுவதும் பரவலாக அரியப்படுகிறார்.

2013 ஆம் ஆண்டில், அவர் தனது இசை வாழ்க்கையில் கவனம் செலுத்தத் தொடங்கினார் . இவர் 2013 ஆம் ஆண்டில் வெளியான *தி ரிலக்டன்ட் ஃபண்டமண்டலிஸ்ட்* திரைப்படத்தில் பாடகராக அறிமுகமானார்.அதே ஆண்டின் பிற்பகுதியில் மொஹாபத் கர்னே வாலே எனும் ஒற்றைப் பாடலை இவர் வெளியிட்டார். பின்னர் நான்கு பாடல்கள் அடங்கிய தொகுப்பு ஒன்றினையும் இவர் வெளியிட்டார். அதில் ரேஷ்மாவின் கிதய் நைன் நா ஜோரி எனும் பாடலினை இவர் மீளுருவாக்கம் செய்தார். இது இவருக்கு விமர்சகர்கள் மத்தியில் பரவலான கவனத்தினைப் பெற்றுத் தந்தது. 2015 ஆம் ஆண்டில் வெளியான *சேந்தோ*  திரைப் படத்திற்காக "க்யா ஹோகா க்யா ஹோகா" மற்றும் "ஆ கோ" ஆகிய இரண்டு பாடல்களைப் பதிவுசெய்தார் மற்றும் *கோக் ஸ்டுடியோவின்* எட்டாவது பருவ நிகழ்ச்சியில் இவர் பங்கேற்றார்.

2016 ஆம் ஆண்டில் முழுவதுமாக இவர் எழுதிய தனிப்பாடலான  மஹி மேரா எனும் பாடலினை  வெளியிட்டார், இது விமர்சன ரீதியாக நல்ல வரவேற்பைப் பெற்றது. 15 வது லக்ஸ் ஸ்டைல் விருதுகளில் சிறந்த பின்னணி பாடகருக்கான லக்ஸ் ஸ்டைல் விருதுக்காக இவர் பரிந்துரைக்கப்பட்டார்  மற்றும்  வது ARY திரைப்பட விருதுகளில் சிறந்த பின்னணி பாடகருக்கான ஆண்கள் பிரிவில்  ஆ கோ பாடலைப் பாடியற்காக இவர் பரிந்துரைக்கப்பட்டார் .  நான்காவது ஹம் விருதுகளில் சிறந்த ஒற்றை பாடலுக்கான பிரிவில் "கிதாய் நைன் நா ஜோரெய்ன்"  பாடலுக்காக இவர் பரிந்துரைக்கப்பட்டார்.

## வாழ்க்கை மற்றும் தொழில்
அலி சேதி  ஜூலை 2, 1984 இல், லாகூரில், நஜாம் சேதி  மற்றும் ஜுக்னு மொஹ்சின் ஆகியோருக்கு மகனாகப் பிறந்தார் . அவரது பெற்றோர் இருவரும் மூத்த பத்திரிகையாளர்கள் ஆவர். இவரின் தந்தை பஞ்சாபின் செயல் முதல்வராகவும், பாகிஸ்தான் துடுப்பாட்ட வாரியத்தின் தலைவராகவும் ஒரு வருடம் பணியாற்றினார். அவரது தாயார் பாகிஸ்தானின் முதல் ஆங்கில மொழி சுயாதீன செய்தி இதழான  *தி ஃப்ரைடே டைம்ஸை* நிறுவினார். இவருக்கு  மீரா சேதி  எனும் ஒரு சகோதரி உள்ளார். அவர்  பத்திரிகையாளர் மற்றும் நடிகை ஆவார்.

### 2006-2012: ''ஆசை தயாரிப்பாளர்'', மற்றும் இசை தொடக்கங்கள்
2006 ஆம் ஆண்டில், தனது பட்டப்படிப்பினை நிறைவு செய்த பிறகு சேதி   *தி விஷ் மேக்கர்*  எனும் ஒரு ஆங்கில புதினத்தினை எழுதத் தொடங்கினார். இதில் நடுத்தர வர்க்க மற்றும் தாராளவாத குடும்பத்தில் வசிக்கும் மூன்று தலைமுறை கதாப்பாத்திரங்களின் மூலமாக பாக்கித்தானின் அரசியல் கள விவரங்களையும் வெளிப்படுத்தியிருப்பார். பட்டம் பெற்ற பிறகு நான்கு மாதங்கள் ஒரு பத்திரிகையில் பணிபுரிந்தார். ஆனால் தனது முதல் புதினத்தினை விரைவாக எழுதுவதற்காக இவர் அந்தப் பணியினை விட்டு விட்டார். இந்த நூல் ரிவர்ஹெட் ஹார்ட்கவர் மற்றும் பின்னர் பெங்குயின் புக்ஸ் பதிப்பகத்தால் 2009 ஆம் ஆண்டில் வெளியிடப்பட்டது, மேலும் பரவலான நேர்மறை பாராட்டுகளையும் அங்கீகாரத்தையும் பெற்றது. இத்தாலி, டச்சு, ஜெர்மன், இந்தி, சீன மற்றும் துருக்கிய மொழிகளில் இந்த நூல் மொழிபெயர்க்கப்பட்டுள்ளது.

## மேற்கோள்கள்

பகுப்பு:பாக்கித்தான் பாடகர்கள்
பகுப்பு:வாழும் மக்கள்
பகுப்பு:பாக்கித்தானிய எழுத்தாளர்கள்
பகுப்பு:பஞ்சாப் நபர்கள்
பகுப்பு:1984 பிறப்புகள்
பகுப்பு:ஆர்வர்டு பல்கலைக்கழக முன்னாள் மாணவர்கள்
ஜி. எம். சையத்

**குலாம் முர்தாசா சையத்** ( **Ghulam Murtaza Syed** சிந்தி : غلام مرتضي z, z 17 &nbsp; ஜனவரி &nbsp; 1904 - 25 ஏப்ரல் 1995), **ஜிஎம் சையத்** என பரவலாக அறியப்படும் இவர்  அரசியல்வாதி, எழுத்தாளர் ஆவார். நவீன சிந்தி தேசியவாதத்தின் நிறுவியவர்களில் ஒருவராக இவர் கருதப்படுகிறார்.

இவர் தனது 16  ஆம் வயது முதல் அரசியலில் ஈடுபட்டு வருகிறார். 1920 ஆம் ஆண்டு மார்ச் 17 ஆம் தேதி தனது சொந்த ஊரான சானில் கிலாபத் மாநாட்டை ஏற்பாடு செய்ததன் மூலம் இவரின் அரசியல் வாழ்க்கை துவ6ங்கியது.1948 இல் பாகிஸ்தான் உருவாக்கப்பட்ட பின்னர் இவர் முதல் அரசியல் கைதியாக ஆனார். அமைதியான மத சகவாழ்வு, மதச்சார்பின்மை, சிந்தி தேசியவாதம் ஆகியவற்றை முன்வைக்கும் சூஃபி சித்தாந்தங்களின் அரசியல் செயல்பாட்டை இவர் வலியுறுத்தினார் .மேலும் சிந்துதேஷ் இயக்கத்திற்கு அடித்தளம் அமைத்தார். சிந்து- விரோத கொள்கைகளை எதிர்த்ததற்காக இவர் தனது வாழ்க்கையின் சுமார் முப்பது ஆண்டுகள் சிறைவாசம் மற்றும் வீட்டுக் கைது போன்றவற்றினை சந்தித்தார். ஏப்ரல் 26, 1995 அன்று கராச்சியில் வீட்டுக் காவலில் இருந்த போது இவர் இறந்தார்.

## ஆரம்ப கால வாழ்க்கை

### குழந்தைப் பருவம்: 1904–15
ஜி.எம். சையத் 1904 ஜனவரி 17 அன்று சான் நகரில் சிந்து மாகாணத்தில் சதாத் குடும்பத்தில் பிறந்தார். 1905 நவம்பர் 1 ஆம் தேதி குடும்ப சண்டை காரணமாக அவரின் தந்தை சையத் முகமது ஷா காஸ்மி கொல்லப்பட்டபோது சையத் ஒரு குழந்தையாக இருந்தார் . அவரின் தந்தையின் மரணத்திற்குப் பிறகு, சையத் குடும்பத்தில் ஒரே ஆண் குழந்தையாக இருந்தார். எனவே 1906 ஆம் ஆண்டில் பிரித்தானிய இந்தியப் பேரரசு அவரது குடும்பச் சொத்தை எடுத்துக்கொண்டது . பின் அவரது குடும்பத்திற்கு வார்டு நீதிமன்றத்தால் மாத ஓய்வூதியம் வழங்கப்பட்டது. ஆரம்ப பள்ளியினை தனது ஆறு வது வயதில் நிறைவு செய்தார்.இவர் குடும்பத்தில் ஒரே ஆண் வாரிசு என்பதால் அவரது குடும்ப மோதலிலிருந்தும் பகைமையிலிருந்தும் அவரைப் பாதுகாப்பதற்காக அவரது குடும்பத்தைச் சேர்ந்த பெரியவர்கள் அவரை வீட்டுக் கல்வி பயில வைக்க முடிவு செய்தனர். பின் வீட்டுக் கல்வியில் அவருக்கு பாரசீக மற்றும் ஆங்கிலம் கற்பிக்கப்பட்டது.

## ஏ. வி. பள்ளி
1920 களின் முற்பகுதியில், சையத் தனது கிராமமான சானில் ஆங்கிலோ-வெர்னாகுலர் (ஏ.வி) பள்ளியைத் திறந்தார், அங்கு சில மொழி வகுப்புகளுக்கான கல்வியினை இலவசமாக வழங்கினர். ஏ.வி ஸ்கூல் ஆங்கில மொழியுடன் சிந்தி கல்வியினையும் வழங்கியது. மேலும் அரபு, பிரஞ்சு மற்றும் பாரசீக மொழிகளின் போன்ற மொழிகளையும் இந்த பள்ளி விருப்பத் தேர்வாக வழங்கியது. பிரபல சிந்தி கல்வியாளர் இப்ராஹிம் ஜோயோவும் இந்தப் பள்ளியில் தான் பயின்றார் 

## நூற்பட்டியல்
*ஜனம் குசாரியம் ஜின் சீன்* , *தயார் தில் தஸ்தான்-இ- முஹாப்ட்* மற்றும் *சிந்து ஜ சூர்மா*  ஆகிய நூல்களை சிந்தியிலும் *சிந்து பேசுகிறார்* , *புதிய சிந்திற்கான போராட்டம்*  , *மதம் மற்றும் யதார்த்தம்* , *ஷா லத்தீப்பின் செய்தி* மற்றும்  *நேஷன் இன் செயின்ஸ்* ஆகிய நூல்களை இவர் ஆங்கிலத்திலும் வெளியிட்டார்.

## இறப்பு
ஏப்ரல் 26, 1995 அன்று கராச்சியில் வீட்டுக் காவலில் இருந்த போது இவர் இறந்தார்.

## மேற்கோள்கள்

பகுப்பு:இசுலாமிய மெய்யியலாளர்கள்
பகுப்பு:பாக்கித்தானிய எழுத்தாளர்கள்
பகுப்பு:1995 இறப்புகள்
பகுப்பு:1904 பிறப்புகள்
உதோன் தானி

**உதோன் தானி**(ஆங்கிலம்:Udon Thani) என்பது தாய்லாந்திலுள்ள இசான் பிராந்தியத்தின் நான்கு முக்கிய நகரங்களில் ஒன்றாக உள்ளது. பிற முக்கிய மூன்று நகரங்கள் முறையே   கோராத், உபோன் ராச்சதானி, உதோன் தானி மற்றும் கான் கென்  போன்றவை ஆகும்.  இது உதோன் தானி மாகாணத்தின் தலைநகரமாகவும் உள்ளது.

## இருப்பிடம்
உதோன் தானியின் புவியியல் இடவமைப்பு  ஆக உள்ளது. இது, பாங்காக்கிலிருந்து தோராயமாக 560 கி.மீ. தூரம் ஆகும். உதோன் தாய்லாந்திலுள்ள வடக்கு இசானின்  ஒரு முக்கிய அதிகாரப்பூர்வ மற்றும் வணிக மையமாக உள்ளது.  மேலும் லாவோஸ், வடக்கு வியட்நாம் மற்றும் தெற்கு சீனாவின் நுழைவாயில் ஆகும்.

## வரலாறு
வியட்நாம் போரின்போது உதோர்ன் ராயல் தாய் விமானப்படை தளத்திற்கு அருகாமையில் இருந்ததால் இந்த நகரத்தின் பொருளாதாரம் உயர்ந்தது. மேலும் அந்தக் காலத்தின் நினைவூட்டல்களை பார்கள், காபி கடைகள் மற்றும் உணவகங்கள் வடிவில் வைத்திருக்கிறது. " இராணுவம் வந்தபோது உதோன் தானி நகரம், பட்டாயா போல ஆனது" என்று உள்ளூர் கட்டிடக் கலைஞர் ஒருவர் கூறியுள்ளார். "மேற்கத்திய உணவு வகைகள், உணவகங்கள் மற்றும் இரவு விடுதிகள் போன்றவை இராணுவத்தின் தேவைகளைப் பூர்த்தி செய்ய எல்லா இடங்களிலும் முளைத்தன. அதனால் இந்த நகரம் மிகவும் பரபரப்பான நகரமாக இருந்தது என அறியப்படுகிறது".

உதோன் தானியின் ராயல் தாய் விமானப்படை தளம் ஒரு அமெரிக்க ஐக்கிய நாட்டின் தேசிய நுண்ணறிவு முகமையின் கறுப்பு தளத்தின் தளம் என்று பி.பி.சி. செய்தி வெளியிட்டுள்ளது, இது "தடுப்பு தள பசுமை" என்று உள்நாட்டினருக்கு அறியப்படுகிறது, இது 31 வயதான சவுதி நாட்டைச் சேர்ந்த பாலஸ்தீனியரான அபு சுபாய்தாவை விசாரிக்கப் பயன்படுகிறது.இவர், ஒசாமா பின்லேடனின் உயர்மட்ட தளபதிகளில் ஒருவர் ஆவார். டிசம்பர் 2014 இல், அமெரிக்காவின் செனட் புலனாய்வுத் தேர்வுக் குழு (எஸ்.எஸ்.சி.ஐ) சி.ஐ.ஏ நுட்பங்கள் குறித்த ரகசிய 6,000 பக்க அறிக்கையின் நிர்வாக சுருக்கத்தை வெளியிட்டது. இரகசிய தளம் குறித்து குறைந்தது எட்டு தாய்லாந்து மூத்த அதிகாரிகளாவது அறிந்திருப்பதாக அறிக்கை குற்றம் சாட்டுகிறது. இந்த விமானப்படை தளம் டிசம்பர் 2002 இல் மூடப்பட்டது.

பான் தங் மாவட்டத்தின் உதோன் தானி மாகாணத்தின் கிராமப்புறத்தில்  வாய்ஸ் ஆஃப் அமெரிக்கா ஒலிபரப்பு  நிலையம் அமெரிக்க ஐக்கிய நாட்டின் தேசிய நுண்ணறிவு முகமையின் கருப்பு தளம் என்று முந்தைய தகவல்கள் குற்றம் சாட்டின.

## மக்கள் தொகை மற்றும் புள்ளிவிவரங்கள்
மாகாணத்தில் உள்ள  1,572,786 பேர் கொண்ட மொத்த மக்களில்  உடோன் தானியில்  மட்டும் 399,535 மக்கள் உள்ளனர். 1900 களின் நடுப்பகுதியில், சுமார் 46,700 வியட்நாமிய போர் அகதிகள் இங்கு குடியேறினர்   உடோன் தானிக்கு. அவர்களின் சந்ததியினர் இன்னும் உதோ தானியில் வசிக்கின்றனர். இன்று, உதோன் தானி தாய்லாந்து முழுவதிலும் மிகப்பெரிய வியட்நாமிய சமூகத்தைக் கொண்டுள்ளது.

## வர்த்தகம்

### சுரங்க தொழில்
இத்தாலிய-தாய் வளர்ச்சி நிருவனத்தின் முழு உரிமையாளரான ஆசியா பசிபிக் ரிசோர்சஸ், உடோன் தானி பொட்டாஷ் சுரங்கங்களுக்கு சலுகையை அளித்துள்ளது. மற்றும் அவற்றை உருவாக்க திட்டமிட்டுள்ளது. பத்திரிகை தகவல்களின்படி, உதோன் தானிக்கு 25 வருடங்களுக்கு ஆண்டுக்கு இரண்டு மில்லியன் டன் சுரங்கத்திற்கு போதுமான பொட்டாஷ் உள்ளது. பொட்டாஷ் உரத்தின் முக்கிய கூறுகளில் ஒன்றாகும்.

### சுற்றுலா மூலம் வருவாய்
சுற்றுலாவின் சில வருவாய் தொல்பொருள் தளமான பான் சியாங்கிலிருந்து (நகரத்திலிருந்து நாற்பத்தேழு கிலோமீட்டர்) செல்லும் மற்றும் / அல்லது வரும் சுற்றுலாப் பயணிகளுடன் தொடர்புடையது.

## குறிப்புகள்

பகுப்பு:தாய்லாந்து
பகுப்பு:தாய்லாந்து நாட்டிலுள்ள ஊர்களும் நகரங்களும்
சாகோரி மாவட்டம்

**சாகோரி** **மாவட்டம்** ( ஆங்கிலம்: Jaghori District ) என்பது ஆப்கானித்தானில் உள்ள கசுனி மாகாணத்தின் முக்கிய மாவட்டங்களில் இதுவும் ஒன்றாகும். இது கசராசத் பிராந்தியத்தின் தெற்கு விளிம்புகளில் உள்ள மலைப்பகுதிகளின் மேல் அமைந்துள்ளது.. அர்கந்தாப் பள்ளத்தாக்கில் இது 1,855 கிமீ 2 பரப்பளவை ஆக்கிரமித்துள்ளது. மக்கள் தொகை சுமார் 300,000 என்ற அளவில் மதிப்பிடப்பட்டுள்ளது. மாவட்ட தலைநகரான சங்கே-இ-மாசாவில், பல முக்கிய வணிக பரிவர்த்தனைகள் நடைபெறுகிறது. மாவட்டம் விவசாயத்தை பெரிதும் நம்பியுள்ளது, மற்றும் புலம்பெயர்ந்த தொழிலாளர்கள் முக்கிய வருமான ஆதாரங்களாக உள்ளனர். கோசோர், காத்கோல் மற்றும் அங்கூரி ஆகிய இடங்களில் பிற முக்கிய சந்தைகளும் உள்ளன.

1830 களில் தோஸ்த் முகம்மதுகானின் காலத்தில், இப்பகுதி கசராசத்தின் தன்னாட்சி பகுதியாக செயல்பட்டது. 1949 இல் மாலஸ்தான் மாவட்டம் அதிலிருந்து பிரிக்கப்பட்டது. சாகோரி செபாவில் 600,000 க்கும் அதிகமான மக்கள் வசிக்கின்றனர், அங்கு முக்கியமாக கசாரா இன மக்கள் வசிக்கின்றனர். 2008 இல் மலிஸ்தானில் 60 சமூக மேம்பாட்டுக் குழுக்கள் செயல்பட்டதாகக் கூறப்படுகிறது.    
&#x5B; *[[விக்கிப்பீடியா:சான்று தேவை|<span title="This claim needs references to reliable sources. (February 2019)">மேற்கோள் தேவை</span>]]* &#x5D;

## காலநிலை
சாகோரியின் காலநிலை பொதுவாக வறண்ட கண்ட காலநிலையைக் கொண்டுள்ளது., குளிர் மற்றும் பனி குளிர்காலம், மற்றும் வெப்பமான கோடை 25&nbsp;°C முதல் 38. C வரை வெப்பநிலை அதிகரிக்கும்.

## கல்வி
சாகோரி மாவட்டம் கடந்த ஆண்டுகளாக காபூல் பல்கலைக்கழகம் மற்றும் ஆப்கானிஸ்தானில் உள்ள பிற பல்கலைக்கழகங்களில் இடம் பெற அதிக எண்ணிக்கையிலான மாணவர்களை உருவாக்கி வருகிறது. பல ஆண்டுகளாக பிரிவு, பழங்குடி, இன மற்றும் மத மோதல்களின் போது மக்கள் கடந்து வந்தவற்றிற்கு எதிரான  எதிர்வினையாக கற்றல் மற்றும் கல்விக்கான புதிய போக்கு அதிகரித்து வருகிறது. தற்போது 92 உயர்நிலைப் பள்ளிகளும், நூற்றுக்கணக்கான சிறிய ஆரம்ப மற்றும் நடுநிலைப் பள்ளிகளும் மாவட்டத்தில் உள்ளன, ஆனால் சாலைகள், மின்சாரம், நீர் அல்லது எரிவாயு போன்ற பிற உள்கட்டமைப்பின் வளர்ச்சி குறித்த அறிகுறிகள் எதுவும் இல்லை. இரவில் டீசல் என்ஜின்களைப் பயன்படுத்துவதன் மூலம் மக்கள் தாங்களாகவே மின்சாரம் தயாரிக்கிறார்கள் (பொதுவாக குளிர்காலத்தில் மாலை 6 முதல் 8 மணி வரை அல்லது கோடையில் இரவு 7 முதல் 9 மணி வரை). பலர் சூரிய சக்தியைப் பயன்படுத்துகின்றனர், நதிக்கு அருகில் இருப்பவர்கள் மின்சாரம் தயாரிக்க விசையாழிகளைப் பயன்படுத்துகின்றனர். 2008 ஆம் ஆண்டில் போர் நடக்கும் காலங்களில் பாதுகாப்பு காரணமாக பள்ளிகள் மூடப்பட்டதாக எந்த அறிக்கையும் இல்லை.

## பொருளாதாரம், விவசாயம் மற்றும் வளர்ச்சி
2003 ல் ஆப்கானித்தானுக்கான ஐக்கிய நாடுகளின் உணவுத் திட்டம் மற்றும் 2007 ல் கிராமப்புற மறுவாழ்வு மற்றும் மேம்பாட்டு அமைச்சகம் ஆகியவற்றின் தகவல்களின்படி, இப்பகுதியில் உள்ள முக்கிய பயிர்கள் கோதுமை, சோளம், மக்காச்சோளம், பட்டாணி, கால்நடைத் தீவனமாகப் பயன்படும் பட்டாணி இனச் செடி வகை, பீன், பாதாம், அக்ரூட் பருப்புகள், மல்பெரி, திராட்சை, புகையிலை, உருளைக்கிழங்கு, வெங்காயம், ஆப்பிள், வாதுமை மற்றும் மூலிகைகள் போன்றவை.

தலிபான்களின் வீழ்ச்சியைத் தொடர்ந்து பல ஆண்டுகளில் இப்பகுதி குறிப்பாக வறட்சியால் பாதிக்கப்பட்டுள்ளது. காபூல்-காந்தகார் வட்டச் சாலையில் அடிக்கடி ஏற்பட்ட தாக்குதல்களால் உதவி மற்றும் வளர்ச்சியை கடுமையாக பாதித்து உள்ளூர் மோதல்களை அதிகப்படுத்தியுள்ளது.

## குறிப்புகள்

பகுப்பு:ஆப்கானித்தானின் மாவட்டங்கள்
முகமது பரூக் (பத்திரிகையாளர்)

**முஹம்மது பரூக்** () ஒரு பத்திரிகையாளர் ஆவார். இவர் ஈவ்னிங் நியூஸ்பேப்பர் (மாலை செய்தித் தாளின்) நிறுவனர் ஆவார்.

## பத்திரிகை வாழ்க்கை
முஹம்மது பாரூக் அரெய்ன் லாகூரில் உள்ள *டெய்லி மஷ்ரிக்* இதழின் துணை ஆசிரியராக  பத்திரிகைத் துறையில் தனது வாழ்க்கையைத் தொடங்கினார். அவர் டெய்லி மஷ்ரிக் குவெட்டாவின் பணியகத் தலைவராகவும் பணியாற்றியுள்ளார். 1997 ஆம் ஆண்டில், ஃபாரூக் சென்று குவெட்டாவின் தலைமை செய்தி ஆசிரியராக நியமிக்கப்பட்டார். ஆகஸ்ட் 10, 2001 அன்று, முதல் பாகிஸ்தானின் ( மாலை செய்தித்தாள் )*டெய்லி ஈவினிங்* இதழை நிறுவினார். அதன் பதிப்பாளராகவும் பணிபுரிந்தார்.

2004 ஆம் ஆண்டில், முகமது பாரூக் அரெய்ன் டெய்லி மஷ்ரிக்  இதழின் இணை நிர்வாக ஆசிரியராக நியமனம் ஆனார். குவெட்டாவின்  தலைமை அலுவலகத்தில் யுனிவர்சல் நியூஸ் ஏஜென்சியில் (யு.என்.ஏ) ஆசிரியராகவும் இவர்  பணியாற்றினார். தனது பத்திரிகை வாழ்க்கையின் போது இவர் டெய்லி டின் லாகூர், டெய்லி அக்பர்-இ-லாகூர், மாதாந்திர கல்வி டைம்ஸ் லாகூர் ஆகிய பல நிறுவனங்களில்  பணியாற்றினார். தற்போது அவர் பாகிஸ்தானின் முன்னணி செய்தித்தாள்களில் ஒன்றான டெய்லி பாகிஸ்தான் லாகூரின் செய்தி ஆசிரியராகப் பணியாற்றி வருகிறார்.

பத்திரிகை சுதந்திரத்துக்காகவும், உழைக்கும் பத்திரிகையாளர்களின் உரிமைகளுக்காகவும் அவர் போராடிதனால் சில சிக்கலைச் சந்தித்தார். அவர் குவெட்டா பதிப்பக சங்கம் மற்றும் பலுசிஸ்தான் சங்க  உறுப்பினராக இருந்தார், இப்போது லாகூர் பதிப்பக சங்கம் மற்றும் பஞ்சாப் எழுத்தாளர்கள் குழுமத்தில் உறுப்பினராகவும் உள்ளார்.

### செய்தித் தொடர்பாளர்
1997 ஆம் ஆண்டில் பாரூக் ரேடியோ பாக்கிஸ்தானில் (குவெட்டா) ஒரு செய்தி வாசிப்பாளராக பணியில் சேர்ந்தார். செப்டம்பர் 26, 1997 அன்று, முஹம்மது பாரூக் தனது முதல் நிகழ்ச்சியில் கல்ந்து கொண்டார். அப்போது இவர் இது ரேடியோ பாகிஸ்தான், இப்போது நீங்கள் முஹம்மது பாரூக்கின் செய்திகளைக் கேட்கிறீர்கள் எனக் கூறினார்.

2000 ஆம் ஆண்டில், முஹம்மது பாரூக்கின் பணிகளை அங்கீகரிக்கும் விதமாக பாகிஸ்தான் அரசு பிரைட் ஆஃப் பெர்ஃபாமன்ஸ் விருது வழங்கப்பட்டது. ஃபாரூக் பாகிஸ்தான் தொலைக்காட்சியில் செய்தித் தொடர்பாளராக பல ஆண்டுகள் பணியாற்றினார்.

அவர் பாகிஸ்தான் தொலைக்காட்சியின் ஆய்வாளராகவும், தொகுப்பாளராகவும் இருந்துள்ளார். அரசியல் மற்றும் சமூக பிரச்சினைகள் தொடர்பான பல பேச்சு நிகழ்ச்சிகளில் அவர் தோன்றினார், குறிப்பாக நடப்பு விவகார நிகழ்ச்சிகளான *நியூஸ் மார்னிங் ஷோ* மற்றும் பி.டி.வி குவெட்டா மையத்திலிருந்து *கதம் பா கதம்* உள்ளிட்டவை.

## விருதுகள்

### இதழியல்
பாக்கிஸ்தான் பிராட்காஸ்டிங் கார்ப்பரேஷன் (பிபிசி) சிறந்த உருது செய்தி ஒளிபரப்பு விருது மற்றும்  செயல்திறன் விருது (2000).

பாத்திமா ஜின்னா விருது (2003) இதனை பாகிஸ்தான் அரசாங்கத்தின் முன்னாள் மத்திய மத விவகார மற்றும் சிறுபான்மை அமைச்சர் முஹம்மது இஜாஸ்-உல்-ஹக் வழங்கினார்

யுனிசெஃப் மற்றும் பலூசிஸ்தான் சாரணர் சங்கம் சிறப்பு விருது  வழங்கியது.

பாகிஸ்தானின் தேசிய குடிமைப் பணி பாதுகாப்பு விருது

சிறந்த பத்திரிகையாளர் விருது (2004) முன்னாள் எம்.பி.ஏ பலுசிஸ்தான் மிஸ் ரஹிலா துரானி மற்றும் முகமது ஷபிக் கான் ஆகியோரால் வழங்கப்பட்டது. (கோசியா இரத்த நன்கொடையாளர்கள் சங்கத்தால் வழங்கப்பட்டது) 

## குறிப்புகள்

பகுப்பு:பஞ்சாப் நபர்கள்
பகுப்பு:பாக்கித்தானிய எழுத்தாளர்கள்
பகுப்பு:வாழும் மக்கள்
சர்கோதா

**சர்கோதா** (ஆங்கிலம்: Sargodha; பஞ்சாபி மற்றும் உருது : سرگودھا ) பாக்கித்தான் நாட்டின் 12 வது பெரியநகரம்.இது சர்கோதா மாவட்டத்தின் நிர்வாகத் தலைமையிட நகரம் ஆகும்.  இது பாக்கிஸ்தானின் பஞ்சாப் மாகாணத்தில் அமைந்துள்ளது. சர்கோதா பிரிவின் நிர்வாக மையமாகவும், பாகிஸ்தானில் வேகமாக வளர்ந்து வரும் நகரங்களில் ஒன்றாகவும் திகழ்கின்றது.  சர்கோதா ஈகிள்ஸ் நகரம் என்றும் அழைக்கப்படுகிறது.சர்கோதா நகரத்திலிருந்து 4 கிலோமீட்டர் தொலைவில் முசாப் வான்படை தளம் உள்ளது.

## வரலாறு
சர்கோதா 1903 ஆம் ஆண்டில் ஆங்கிலேயர்களால் கால்வாய்-காலனியாக நிறுவப்பட்டது. ஆரம்பத்தில் சர்கோடா என்று உச்சரிக்கப்பட்டது. சர்கோதா 1903 ஆம் ஆண்டில் பிளேக்கினால் மோசமாகப் பாதிக்கப்பட்டது. 1904 ஆம் ஆண்டில் லேசான வெடிப்பு சம்பவத்தில் பாதிக்கப்பட்டது. ஆரம்பத்தில் இது ஒரு சிறிய நகரமாக இருந்தாலும் பிரித்தானிய ராயல் விமானப்படைக்கான விமான நிலையம் இங்கு கட்டப்பட்டது.

## அமைவிடம்
சர்கோதா மாவட்டத்தில் லாகூருக்கு வடமேற்கே 172 கிலோமீற்றர் தொலைவில் அமைந்துள்ளது. இது லாகூரையும், இஸ்லாமாபாத்தையும் இணைக்கும் எம் -2 நெடுஞ்சாலையிலிருந்து 30 மைல் தொலைவில் அமைந்துள்ளது. சர்கோதா தென்கிழக்கு காரணமாக பைசலாபாத்தில் இருந்து சுமார் 94 கி.மீ தூரத்தில் உள்ளது. மேலும் தேரா இசுமாயில் கான் நகரிலிருந்து தென்மேற்கே 232 கி.மீ தொலைவில் அமைந்துள்ளது. சர்கோதா முக்கியமாக தட்டையான வளமான சமவெளிகளைக் கொண்டுள்ளது. இங்கு சர்கோதா-பைசலாபாத் சாலையில் கிரானா மலைகள் உள்ளன. மேற்கு மற்றும் வடக்குப் பக்கங்களில் ஜீலம் ஆறு பாய்கிறது. மேலும் செனாப் ஆறு நகரின் கிழக்குப் பகுதியில் அமைந்துள்ளது. இந்த நகரம் கடல் மட்டத்திலிருந்து 190 மீட்டர் உயரத்தில் அமைந்துள்ளது.

## காலநிலை
நகரம் கோடைகாலத்தில் கடுமையான வெப்பத்தையும், குளிர்காலத்தில் மிதமான குளிரையும் கொண்டுள்ளது. கோடையில் அதிகபட்ச வெப்பநிலை 50&nbsp;°C (122&nbsp;°F) ஐ அடையும். அதே நேரத்தில் குளிர்காலத்தில் பதிவு செய்யப்பட்ட குறைந்தபட்ச வெப்பநிலை உறைபனி புள்ளியாக இருக்கும்.
## சனத்தொகை
2023 பாக்கித்தான் மக்கள் தொகை கணக்கெடுப்பின்படி சர்கோதா மாநகராட்சியின் மக்கள் தொகை 7,42,000 ஆகும். 
## நிர்வாகம்
சர்கோதா நகரம்  சர்கோதா வருவாய் வட்டத்தின் தலைமையிடம் ஆகும். அக்டோபர் 2012 நிலவரப்படி, பஞ்சாப் மாகாணத்தில் பிரிவு முறை மீட்டெடுக்கப்பட்டு சர்கோதா நகரமானது சர்கோதா , குஷாப் , மியான்வாலி மற்றும் பாக்கர் ஆகிய மாவட்டங்களின் கோட்டத் தலைமையிடாமாக மாறியது. சர்கோதா நகர நிர்வாக ரீதியாக 22  ஒன்றியக் குழுக்களாகப் பிரிக்கப்பட்டுள்ளது.

## போக்குவரத்து

### சாலை
லாகூரையும் இஸ்லாமாபாத்தையும் இணைக்கும் எம் -2 மோட்டார் பாதையில் இருந்து சுமார் 30 மைல் (48 கி.மீ) தொலைவில் சர்கோதா அமைந்துள்ளது. இது பைசலாபாத்துடன் நெடுஞ்சாலை வழியாக இணைக்கப்பட்டுள்ளது. டேவூ பேருந்து சேவை சர்கோதாவிலிருந்து நாட்டின் பிற பகுதிகளுக்கு சேவைகளை வழங்குகின்றது.

### தொடருந்து சேவை
சர்கோதா நாட்டின் பிற பகுதிகளால் தொடருந்து வழியாக இணைக்கப்பட்டுள்ளது.

## சுற்றுலாத் தளங்கள்
கிரானா மலைகள் சர்கோதாவில் அமைந்துள்ள ஒரு சிறிய மற்றும் விரிவான பாறை மலைத் தொடர் ஆகும். இது சர்கோதா நகரத்தில் சுற்றுலாப் பயணிகளை ஈர்க்கும் இடமாகும். ஜின்னா மண்டபம் என்பது சர்கோதாவில் ஒரு வரலாற்று அடையாளமாக திகழ்கின்றது. ஜின்னா மண்டபம் 1972 ஆம் ஆண்டில்  கட்டப்பட்டது. இது பாகிஸ்தானின் நிறுவனர் முஹம்மது அலி ஜின்னாவின் பெயரால் பெயரிடப்பட்டது.
## இதனையும் காண்க
* முசாப் வான்படை தளம்
## சான்றுகள்

பகுப்பு:பாகிஸ்தான் நகரங்கள்
கால்சியம் பைகார்பனேட்டு

**கால்சியம் பைகார்பனேட்டு** *(Calcium bicarbonate)* என்பது Ca(HCO3)2  என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். கால்சியம் ஐதரசன் கார்பனேட்டு என்றும் இச்சேர்மம் அழைக்கப்படுகிறது, இந்தச் சொல் நன்கு அறியப்பட்ட ஒரு திண்மச் சேர்மத்தைக் குறிக்கவில்லை. மாறாக இது நீரிய கரைசலாக மட்டும் உள்ளது கால்சியம் (Ca2+), நேர்மின் அயனியும், பைகார்பனேட்டு (HCO3−) அயனி மற்றும் கார்பனேட்டு ( CO2−3 ) எதிர்மின் அயனிகள், போன்றவைகளுடன் கரைந்த கார்பன் டை ஆக்சைடும் (CO2 ) இச்சேர்மத்தின் உட்கூறுகளாக உள்ளன. இந்த கார்பன் கொண்ட வேதிச் சேர்மத்தின் ஒப்பீட்டுச் செறிவு காரக்காடித்தன்மை சுட்டெண்ணை (pH) பொறுத்து அமைகிறது. புதிய நீரில் பைகார்பனேட்டு 6.36-10.25 என்ற வரம்பில் ஆதிக்கம் செலுத்துகிறது.

வளிமண்டலத்துடன் தொடர்பு கொள்ளும் அனைத்து நீரும் கார்பன் டை ஆக்சைடை உறிஞ்சிவிடும். மேலும் இந்த நீர் பாறைகள் மற்றும் வண்டல்களுடன் தொடர்பு கொள்ளும்போது அவை உலோக அயனிகள், பொதுவாக கால்சியம் மற்றும் மக்னீசியம் ஆகியவற்றைப் பெறுகின்றன, எனவே நீரோடைகள், ஏரிகள் மற்றும் குறிப்பாக கிணறுகளிலிருந்து வரும் பெரும்பாலான இயற்கை நீர்நிலைகள் இந்த பைகார்பனேட்டுகளின் நீர்த்த கரைசல்களாக கருதப்படுகின்றன. இந்த கடின நீர் குழாய்கள் மற்றும் கொதிகலன்களில் கார்பனேட்டு அளவை உருவாக்குகிறது மற்றும் அவை சோப்புகளுடன் வினைபுரிந்து விரும்பத்தகாத கறையை உருவாகின்றன.

அதன் கரைசலை உலர் நிலைக்கு ஆவியாக்குவதன் மூலம் திண்ம கால்சியம் பைகார்பனேட் போன்ற சேர்மங்களைத் தயாரிப்பதற்கான முயற்சிகள் திண்ம கால்சியம் கார்பனேட்டுக்கு பதிலாக மாறாமல் விளைகின்றன 

Ca(HCO3)2(நீரிய) → CO2(வாயு) + H2O(நீர்மம்) + CaCO3(திண்மம்)

இலித்தியம் மற்றும் அமோனியம் அயனிகளைத் தவிர மிகக் குறைந்த அளவில் கார உலோகங்களின் திண்ம பைகார்பனேட்டுகள் அறியப்படுகின்றன.

மேலே கூறப்பட்டுள்ள வினை, குகைகளில் தொங்கும் சுண்ணக்கல் விழுதுகள், சுண்ணக்கல் புற்றுப்பாறைகள், சுண்ணாம்புத் தூண்கள், குகைக் கனிமபடிவுகள் போன்றவை உருவாக்கத்திற்கு மிகவும் முக்கியமானதாகும். மண்ணிலிருக்கும் உயிரினங்களிலிருந்து பெறப்பட்ட கூடுதல் கார்பன் டை ஆக்சைடு உட்பட கார்பன் டை ஆக்சைடு கொண்ட நீர் சுண்ணாம்பு அல்லது பிற கால்சியம் கார்பனேட் கொண்ட தாதுக்கள் வழியாக செல்லும்போது, இது கால்சியம் கார்பனேட்டின் ஒரு பகுதியைக் கரைக்கிறது, எனவே பைகார்பனேட்டு மிகுதியாக அதிகரிக்கிறது. நிலத்தடி நீர் குகைக்குள் நுழையும் போது, அதிகப்படியான கார்பன் டை ஆக்சைடு பைகார்பனேட்டின் கரைசலில் இருந்து வெளியிடப்படுகிறது, இதனால் மிகக் குறைவான கரையக்கூடிய கால்சியம் கார்பனேட்டு படிவு உருவாகிறது.

இவ்வினையின் தலைகீழ் செயல்பாட்டில், மழைநீரில் (H2O) கரைந்த கார்பன் டை ஆக்சைடு (CO2) சுண்ணாம்பு,  கால்சியம் கார்பனேட்டு (CaCO 3 ) போன்றவற்றுடன் வினைபுரிந்து கரையக்கூடிய கால்சியம் பைகார்பனேட்டு சேர்மம் (Ca (HCO3) 2) உருவாகிறது. இந்த கரையக்கூடிய சேர்மம் பின்னர் மழைநீரினால் கழுவப்படுகிறது. இந்த வகையான சூழல் மாற்ற வினை கார்பனேற்றம் என்று அழைக்கப்படுகிறது.

மருத்துவத்தில்,இரத்தப் பொட்டாசியக் குறைவு சிகிச்சைக்காக கால்சியம் பைகார்பனேட்டு சில நேரங்களில் நரம்பூடாக செலுத்தப்பட்டு உடனடியாக இருதய அழுத்த விளைவுகளைச் சரி செய்ய நிர்வகிக்கப்படுகிறது. உடலின் கால்சியம் செறிவையும் அதே சமயத்தில் அமில அளவைத் திருத்தவும் இது பயன்படுகிறது. .

## மேற்கோள்கள்

பகுப்பு:கால்சியம் சேர்மங்கள்
பகுப்பு:பைகார்பனேட்டுகள்
பகுப்பு:அமில உப்புகள்
நடுக் கற்காலம்

அகழாய்வு ஆய்வுகளின்படி, **நடு கற்காலம்** (**Epipalaeolithic**)   என்பது கற்காலத்தின் பிந்தைய கற்காலத்திற்கும், இடைக் கற்காலத்திற்கும் இடைப்பட்ட காலம் ஆகும். நடு கற்காலத்தின் தொல்லியல் களங்கள் பண்டைய அண்மை கிழக்கின் லெவண்ட் மற்றும் நடுநிலக் கடலின் தற்கால ஐரோப்பியக் கடற்கரைகள், வடக்கு மற்றும் மேற்கு ஐரோப்பியப் பகுதிகளில்  கண்டெடுக்கப்பட்டுள்ளது.
 
பிந்தைய கற்காலத்தின் இறுதியில் மனிதத் தொழில்கள் இடைக் கற்காலத்திய தொழில்நுட்பங்களுடன் விளங்கியதே நடு கற்காலம் என வரையறை செய்யப்பட்டுள்ளது.    பண்டைய அண்மை கிழக்கின் லெவண்ட் பகுதியில் நடு கற்காலத்தின் காலம் 20,000 முதல் 10,000 ஆண்டுகளுக்கு முன்னர் என வரையறை செய்யப்பட்டுள்ளது.  

இந்நடுக் கற்காலத்தை லெவண்ட் பகுதியில் துவக்க, நடு மற்றும் பிந்தைய நடுக் கற்காலம் என மூன்றாக பிரிக்கப்பட்டுள்ளது. இந்நடுக் கற்காலத்தின் இறுதியில் லெவண்ட் பகுதியில் நத்தூபியப் பண்பாடு விளங்கியது. இந்நடுக் கற்காலத்திற்கு முன்னர் பிந்தைய கற்காலத்தின்  ஐந்தாம் கட்டத்திய கேப்ரான் பண்பாடு நிலவியது.

நடுக் கற்காலத்திய மக்கள் பொதுவாக வேட்டைச் சமூகமாகவும், நாடோடி வாழ்க்கையும் வாழ்ந்தனர்.  இக்கால மக்கள் கல், உலோகம் மரக்கட்டையிலான  கூரான கத்திகள், ஈட்டிகள் போன்ற கருவிகள் வேட்டையாட பயன்படுத்தினர். எளிய மற்றும் தற்காலிக அமைப்புகளுடன் கூடிய குடியிருப்புகளில் மக்கள் வாழ்ந்தனர். 

## இதனையும் காண்க
* எய்ன் சக்ரி காதலர்
* நத்தூபியப் பண்பாடு
## அடிக்குறிப்புகள்

## மேற்கோள்கள்
* Bailey, Geoff and Spikins, Penny, *Mesolithic Europe*, 2008, Cambridge University Press, 
* Simmons, Alan H., *The Neolithic Revolution in the Near East: Transforming the Human Landscape*, 2007, University of Arizona Press, , google books
* 

பகுப்பு:கால வரிசைப்படி வரலாறு
சந்தாபுரி மாகாணம்

**சந்தாபுரி மாகாணம்** (, ; சோங்: ; ஆங்கிலம்:Chanthaburi) என்பது தாய்லாந்தின் ஒரு மாகாணம் (*சாங்வாட்*) ஆகும். இது தாய்லாந்தின் கிழக்கில், கம்போடியாவின் பட்டம்பாங் மற்றும் பைலின் எல்லையில் , தாய்லாந்து வளைகுடாவின் கரையில் உள்ளது. அண்டை மாகாணங்கள் கிழக்கில் திராட் மற்றும் மேற்கு மற்றும் வடக்கே இராயோங், சோன்பூரி, சச்சோயெங்சாவ் மற்றும் சா கியோ ஆகியவற்றை எல்லைகளாக கொண்டுள்ளன.

## வரலாறு

1893 இல் பக்னம் நெருக்கடிக்குப் பின்னர், பிரெஞ்சு காலனித்துவ துருப்புக்கள் சாந்தபுரியை ஆக்கிரமித்தன, 1905 ஆம் ஆண்டில் கம்போடியாவின் மேற்குப் பகுதியின் உரிமையை தாய்லாந்து கைவிட்டு அதைத் திருப்பித் தந்தது. சந்தாபுரி குடிமக்களில் கணிசமான சிறுபான்மை வியட்நாமியர்கள், அவர்கள் மூன்று காலகட்டங்களில் அங்கு வந்தனர்: முதலில் 19 ஆம் நூற்றாண்டில் கொச்சின் சீனாவில் கத்தோலிக்க எதிர்ப்பு துன்புறுத்தல்களின் போது; 1920 முதல் 1940 வரை பிரெஞ்சு இந்தோசீனாவிலிருந்து தப்பி ஓடிய போது; 1975 இல் வியட்நாமில் கம்யூனிச வெற்றிக்கு பின்னர் மூன்றாவது  முறை. சந்தாபுரி நகரம் 1944 முதல் சந்தாபுரி பேராயரின் இடமாக உள்ளது.

## நிலவியல்

மாகாணத்தின் தெற்கு பகுதி தாய்லாந்து வளைகுடாவின் கரையில் உள்ளது, இதனால் பெரும்பாலும் கடலோர வண்டல் சமவெளிகளாக இருந்தாலும், மாகாணத்தின் உட்புறம் மலைப்பாங்கானது. வடக்கில் சந்தாபுரி மலைத்தொடர் மாகாணத்தில் மிக உயரத்தில் உள்ளது, 1,556 மீட்டர் உயரமான சோய் தாவோ நுவா சிகரம். மாகாணத்தின் முக்கிய நதி சந்தாபுரி நதி எனப்படுகிறது.

அண்டை மாகாணமான திராட் உடன் சேர்ந்து, சந்தாபுரி ரத்தின சுரங்கத்தின் மையமாக உள்ளது. குறிப்பாக மாணிக்கங்கள் மற்றும் நீலக்கல். வெப்பமண்டல பழங்களும் மாகாணத்தின் முக்கிய உற்பத்தியில் ஒன்றாகும். 2000 ஆம் ஆண்டில், இது கிட்டத்தட்ட 380,000 டன் முள்நாறி பழத்தை உற்பத்தி செய்தது, இது தாய்லாந்தின் முள்நாறி உற்பத்தியில் 45.57 சதவீதமாக இருந்தது, இது முழு உலக உற்பத்தியில் சுமார் 27 சதவீதமாகும்.

மாகாண எல்லைகளுக்குள் மூன்று தேசிய பூங்காக்கள் உள்ளன: நம்தோக் பிலியோ தேசிய பூங்கா, காவ் கித்சாகுத் தேசிய பூங்கா, மற்றும் காவோ சிப் கா சான் தேசிய பூங்கா.

## சின்னங்கள்

மாகாண முத்திரை ஒரு ஒளி சூழ்ந்த சந்திரனைக் காட்டுகிறது. சந்திரன் வட்டுக்குள் ஒரு முயல் உள்ளது, தாய் நாட்டுப்புறங்களில் சந்திரனில் இருண்ட பகுதிகள் (மரியா) ஒரு முயலின் வடிவத்தை உருவாக்குகின்றன. இந்த முத்திரை மாகாணத்தின் அமைதி மற்றும் அமைதியைக் குறிக்கிறது. சந்திரன் மேலும் மாகாணத்தின் பகுதியாகவும் விளங்கியது.

மாகாணத்தின் கொடி நடுவில் முத்திரையையும், மஞ்சள் நிலவு வட்டில் ஒரு வெள்ளை முயலையும், நீல வட்டில் காட்டுகிறது. கொடியின் பின்னணி சிவப்பு, மாகாணத்தின் பெயர் மஞ்சள் நிறத்தில் முத்திரையின் கீழே எழுதப்பட்டுள்ளது. மாகாண மலர் ஒரு ஆர்க்கிட்.

## போக்குவரத்து

### சாலைகள்
பாதை 3 (சுகும்விட் சாலை) சந்தபரிக்கு அருகே சென்று இராயோங், பட்டாயா, சோன்பூரி மற்றும் பாங்காக் ஆகியவற்றுடன் வடமேற்கிலும், தென்கிழக்கில் டிராட் வழியாகவும் இணைகிறது. பாதை 317 சாந்தபுரியை சா கியோவுடன் இணைக்கிறது.

### வான்வெளி

சந்தாபுரியில் விமான நிலையம் இல்லை. சந்தாபுரியின் மையத்திலிருந்து 66 கி.மீ தூரத்தில் உள்ள திராட் விமான நிலையம் அருகிலுள்ள விமான நிலையமாகும் .

## மேற்கோள்கள்

பகுப்பு:தாய்லாந்து மாகாணங்கள்
பந்திப்பூர்

**பந்திப்பூர்** (தேவநாகரி बन्दीपुर), நேபாள நாட்டின் கண்டகி மாநிலத்தில் உள்ள இமயமலை அடிவாரத்தில் அமைந்த  தனஹூ மாவட்டத்தில் உள்ள ஒரு நகரம் ஆகும். இந்த நகரத்தில் நகராட்சி மன்றம் 2014 ஆம் ஆண்டு மே 18 அன் நிறுவப்பட்டது. பாதுகாக்கப்பட்ட, பழைமை வாய்ந்த கலாச்சார சூழல் காரணமாக பந்திப்பூர் சுற்றுலாத் துறையில் முன்னேறி வருகின்றது. 2011 ஆம் ஆண்டின் நேபாள மக்கட் தொகை கணக்கெடுப்பின் போது பந்திப்பூர் மற்றும் தரம்பனியில் 3750 தனிநபர் வீடுகளில் 15,591 பேர் வசித்து வந்தனர். இது நேபாளத்தின் சிறந்த சுற்றுலா தலங்களில் ஒன்றாகும். நெவாரி மக்களுக்கும் அவர்களின் கலாச்சாரங்களுக்கும் பந்திப்பூர் பிரபலமானது.

## அமைவிடம்
பந்திப்பேர் 27.56 வடக்கு, 84.25 கிழக்கு என்ற புவியியல் இருப்பிடத்தில், 1030 மீற்றர் உயரத்தில், மார்சியங்டி நதி பள்ளத்தாக்கில் இருந்து சுமார் 700 மீ உயரத்திலும், காத்மாண்டுவுக்கு மேற்கே 143 கி.மீ. தொலைவிலும், போகாராவின் கிழக்கே 80 கி.மீ. தொலைவிலும் அமைந்துள்ளது.

## நகராட்சி
2014 ஆம் ஆண்டு மே 8 அன்று பிரதமர் அலுவலகத்தில் சிங்கா தர்பாரில் நடைபெற்ற அமைச்சரவைக் கூட்டம் உள்ளாட்சி சுயராஜ்யச் சட்டம் 1999 க்கு இணங்க முன்னர் முன்மொழியப்பட்ட 37 நகராட்சிகள் உட்பட கூடுதலாக 72 நகராட்சிகளை அறிவித்தது. இந்த அறிவிப்புடன் பந்திப்பூர் நேபாள  நகராட்சியாக முன்மொழியப்பட்டது. அருகிலுள்ள தரம்பனி வி.டி.சி நகராட்சி  பந்திப்பூருடன் இணைக்கப்பட்டது. 2014 ஆம் சூன் 2 முதல் பந்திப்பூர் கிராமக் குழுவின் தொடக்கத் திட்டத்துடன் முறையாக பந்திப்பூர் நகராட்சியாக செயற்படத் தொடங்கியது.

## சமூக நிறுவனங்கள்
சமூக இளைஞர் மன்றம், பொது நூலகம், சிறுவர் கழகம் போன்ற சமூக அமைப்புகள் பந்திப்பூரில் காணப்படுகின்றது. பத்மா நூலகம் நேபாளத்தின் மிகப் பழமையான நூலகங்களில் ஒன்றாகும் இது ராணாவின் ஆட்சியில் நிறுவப்பட்டது. பந்திப்பூரில் ஏராளமான சமூக அமைப்புகள் தோன்றி மங்கிவிட்டன. திந்தாரா இளைஞர் கலாச்சாரக் குழு (டி.ஒய்.சி-குழு) 1998 இல் நிறுவப்பட்ட செயலில் உள்ள ஒரே  இளைஞர் கழகம் (சமூக இளைஞர் மன்றம்) ஆகும். ஆரம்பத்தில் இது ஒரு தளர்வான மன்றமாக இருந்தது. பின்னர் மாவட்ட நிர்வாக அலுவலகத்தின் கீழ் பதிவு செய்யப்பட்டது.

## சூழல் கலாச்சார திட்டம்
பந்திப்பூர் சுற்றுச்சூழல் கலாச்சார சுற்றுலாத் திட்டம் (BECT-Project) என்பது நேபாளத்தின் முக்கிய சுற்றுலாத் தலங்களில் ஒன்றாக பந்திப்பூரை உயர்த்தும் திட்டமாகும். BECT- திட்டத்திற்கு ஐரோப்பா ஏயிட் உதவி வழங்க முன்வந்தது. அதன் நோக்கங்கள் இந்த நகரை ஒரு தனித்துவமான சுற்றுலா தலமாக அபிவிருத்தி செய்வதும் ஊக்குவிப்பதும் ஆகும். பந்திப்பூரின் கட்டப்பட்ட மற்றும் இயற்கை சூழலை மேம்படுத்துதல் மற்றும் பாதுகாத்தல், பொருளாதார நடவடிக்கைகளை புத்துயிர் பெற உள்ளூர் நிறுவனங்களுக்கு ஆதரவளித்தல், பந்திப்பூரின் சுற்றுலாத் துறையை மேம்படுத்தல் என்பன திட்டத்தில் அடங்கும்.

## இனக் குழுக்கள்
முன்னர் ஒரு மாகர் கிராமமாக இருந்த பந்திப்பூர் இன்று பல்வேறு நேபாள இனங்களால் குடியேறப்பட்டுள்ளது. பஹுன்கள் , சேத்ரிஸ் , நெவார்ஸ் , டாமாய்ஸ் , காமிஸ் , சார்கிஸ் , கசாய்ஸ், மாகர்கள் மற்றும் குருங்ஸ் ஆகிய இனங்களை சேர்ந்த மக்கள் இங்கு வாழ்கின்றார்கள். பல்வேறு நெவாரி மற்றும் மாகர் திருவிழாக்கள் நடத்தப்படுகின்றது. சோரதி மற்றும் சுட்கா நடனங்கள் மிகவும் பிரபலமானவை. பல மாகர் மற்றும் குருங் ஆண்கள் கூர்க்கா வீரர்களாக பணியாற்றுகிறார்கள்.

## சான்றுகள்


பகுப்பு:நேபாள நகரங்கள்
பகுப்பு:கண்டகி பிரதேசம்
பூட்டான் ஒளிபரப்பு சேவை

**பூட்டான் ஒளிபரப்பு சேவை** (ஆங்கிலம்:Bhutan Broadcasting Service) என்பது பூட்டானில் அரசுக்கு சொந்தமான வானொலி மற்றும் தொலைக்காட்சி சேவையாகும். இது ஒரு பொது சேவை நிறுவனமாகும். இது பூட்டன் அரசின் நிதியால் நிர்வகிக்கப்படுகிறது மற்றும் வானொலி மற்றும் தொலைக்காட்சி இரண்டையும் இராச்சியத்திற்கு வழங்கும் ஒரே சேவை நிறுவனமாகும். மேலும் இது பூட்டானிய எல்லைக்குள் இருந்து ஒளிபரப்பப்படும் ஒரே தொலைக்காட்சி சேவை நிறுவனமாகும். தொலைதொடர்பு பயன்பாடு தற்போது 2006 இன் தகவல், தகவல் தொடர்பு மற்றும் ஊடகச் சட்டம் மூலம் நிர்வகிக்கப்படுகிறது

## வரலாறு
பல ஆண்டுகளாக, பூட்டானுக்கு நவீன தொலைத்தொடர்பு வசதி இல்லை. பூட்டானின் தேசிய இளைஞர் சங்கம் ஒவ்வொரு ஞாயிற்றுக்கிழமையும் அரை மணி நேரம் செய்தி மற்றும் இசையை வானொலி ஒலிபரப்பத் தொடங்கியபோது, முதல் வானொலி ஒளிபரப்பு 1973 நவம்பரில் தொடங்கியது. இந்த அலைவரிசை முதலில் திம்புவில் உள்ள உள்ளூர் தந்தி அலுவலகத்தில் இருந்து ஒரு வாடகை கட்டிடத்திலிருந்து தொடங்கப்பட்டது. 1979 ஆம் ஆண்டில் அரசாங்கம் இதை கையகப்படுத்தியது. பின்னர், 1986 ஆம் ஆண்டில் இதற்கு பூட்டான் ஒளிபரப்பு சேவை என பெயரிட்டது. வானொலி திட்டமிடல் விரிவாக்கம் மற்றும் 1991 இல் நிகழும் நவீன ஒளிபரப்பு வசதியை நிர்மாணித்தல் என்பது இதன் நோக்கமாகும்.

நீண்ட காலமாக, தொலைக்காட்சியை தடை செய்த உலகின் ஒரே நாடு பூட்டான் ஆகும். இறுதியாக இதன் ஒளிபரப்பு ஜூன் 2, 1999 அன்று இரவு, ஜிக்மே சிங்கே வாங்சக்கின் வெள்ளி விழா நிகழ்ச்சியை ஒளிபரப்பிலிருந்து ஆரம்பமானது.

### பூட்டானில் வானொலி

1991 இல் குறைந்த அலைவரிசை கொண்ட வானொலி நிலையங்கள் பூட்டான் முழுவதும் தொடங்கப்பட்டது. ஜூன் 2000 இல், நாட்டின் தெற்கு மற்றும் மேற்கில் பண்பலை நிலையங்கள் திறக்கப்பட்டது. ஜனவரி 2001 இல் மேலும் இது மத்திய பூட்டான் வரை விரிவடைந்தது. 2005 ஆம் ஆண்டின் இறுதியில், பண்பலை வானொலி சேவை நாடு முழுவதும் சென்றடைந்தது. நவம்பர் 2009 முதல், வானொலி 24 மணிநேரமும் ஒளிபரப்பப்படுகின்றன..

### பூட்டானில் தொலைக்காட்சி

பூட்டானில் முதல் தொலைக்காட்சி நிலையம் பூட்டான் ஒளிபரப்பு சேவை என்பதாகும். இதில் செய்திகள், ஆவணப்படங்கள் மற்றும் பொழுதுபோக்கு நிகழ்ச்சிகள் முதலில் வாரத்தில் ஏழு நாட்களும் மாலை 7 மணி முதல் இரவு 7 மணி வரை ஒளிபரப்பப்பட்டன, பின்னர் டிசம்பர் 2004 இல் நான்கு மணி நேரம் என (மாலை 6 மணி முதல் இரவு 10 மணி வரை) விரிவாக்கப்பட்டன. தலைநகரில் மட்டும் இருந்த இந்தத் தொலைக்காட்சி சேவை பிப்ரவரி 2006 இல் செயற்கைக்கோள் வழியாக முழு நாட்டிற்கும் பரவியது. இது நாடு முழுவதும் 31 தொலைக்காட்சி நிலையங்களை கொண்டு இயக்குகிறது.

## சர்ச்சை
பூட்டானிய மக்களிடையே பூட்டான் ஒளிபரப்பு சேவை மிகவும் பிரபலமாக இருந்தாலும், தவறான நிர்வாகம் அதன் வளர்ச்சியை பாதித்துள்ளது. மூத்த அரசு ஊழியர்களை தலைமை நிர்வாக அதிகாரிகளாக நியமித்தல் மற்றும் வருடாந்த வரவுசெலவுடன் விளையாடுவது ஆகியவை. மேலும் அதன் நடவடிக்கைகளையும் உள்ளடக்கத்தையும் தனது கட்டுப்பாட்டில் வைத்திருக்க அரசாங்கத்தின் முயற்சிகளும் இதில் அடங்கும். தொகுப்பாளர்கள் அடிக்கடி தொலைக்காட்சித் திரையில் இருந்து திடீரென மறைந்துவிடுவார்கள். இதனால் தயாரிப்பாளர்களில் ஒருவர் பூட்டான் ஒளிபரப்பு சேவை மீது நீதிமன்றத்தில் வழக்குத் தொடுத்துள்ளார்.

டிசம்பர் 6, 2012 அன்று, இந்திய புலனாய்வுப் பணியகம் பூட்டான் ஒலிபரப்பு சேவையின் 24 பேரை இந்திய விரோத திட்டங்களை ஒலிபரப்பி வெறுப்புணர்வை தூண்டியதாக குற்றம் சாட்டப்பட்டது. அதற்காக எடுக்கப்பட்ட நடவடிக்கைகளை பற்றிய அறிக்கையினை இந்திய உள்துறை அமைச்சகத்திற்கு அனுப்பப்பட்டது.

## குறிப்புகள்

பகுப்பு:பூட்டான்